
	1.
	Noteikumu projekts
I. Vispārīgie jautājumi
	Priekšlikums
Lūdzam anotācijā skaidrot 12. un 13. punktā paredzēto pārbaužu juridisko dabu un finansēšanas modeli, nepārprotami norādot, vai tās tiek veiktas valsts uzraudzības funkcijas ietvaros vai pēc privātpersonas iniciatīvas, kā arī attiecīgi precizēt ar pārbaužu veikšanu saistīto izmaksu segšanas kārtību.
 
Piedāvātā redakcija
-
	Linda Austere

	2.
	Noteikumu projekts
3. Noteikumos lietoti šādi termini:
	Priekšlikums
Noteikumu projekta pienācīgi noteiktai interpretācijai būtiski vienoties par jēdziena “nominālā jauda” saturu.

 
Piedāvātā redakcija
Papildināt noteikumu projektu ar jaunu 3.3. apakšpunktu šādā redakcijā:
“Nominālā jauda – vēja elektrostacijas ražotāja tehniskajā dokumentācijā noteiktā aktīvā elektriskā jauda, kuru vēja elektrostacija sasniedz vai pārsniedz darbības režīmā, kurā ir nodrošināta pilna ģeneratora noslodze.”
	Linda Austere

	3.
	Noteikumu projekts
3.1. atbildīgā iestāde – iestāde, kas darbojas aviācijas, būvniecības, dabas aizsardzības, enerģētikas vai vides aizsardzības jomā;
	Priekšlikums
Lai veicinātu regulējuma skaidrību un pārredzamību, lūdzam papildināt normu vai anotāciju ar skaidrojumu par vienotā kontaktpunkta informācijas sistēmu, tostarp tās funkcijām, publicējamās informācijas tvērumu, piekļuves tiesībām un informācijas izmantošanas kārtību.
 
Piedāvātā redakcija
-
	Linda Austere

	4.
	Noteikumu projekts
6. Ja atzinums, akcepta lēmums vai tehniskie noteikumi neparedz citādāk, vēja elektrostaciju radītais vides trokšņa līmenis nedrīkst pārsniegt dienas, vakara un nakts trokšņa rādītāju  40 dB (A), bet vēja elektrostaciju radītais vides trokšņa A-izsvarotā skaņas spiediena līmenis pie nominālās jaudas nedrīkst pārsniegt 45 dB (A) ietekmējamā teritorijā.
	Priekšlikums
Šobrīd noteikumu projektā ietvertais rādītājs "vēja elektrostaciju radītais vides trokšņa A-izsvarotā skaņas spiediena līmenis pie nominālās jaudas nedrīkst pārsniegt 45 dB(A)" var tikt interpretēts dažādi. Lūdzam tekstā vai anotācijā precizēt 45 dB(A) robežvērtības pie nominālās jaudas novērtēšanas metodiku, skaidri nosakot, vai prasība attiecas uz modelēšanas rezultātiem vai faktiskajiem mērījumiem, kā arī to, kāds laika intervāls piemērojams atbilstības noteikšanai.
 
Piedāvātā redakcija
Nodrošinot regulējuma skaidrību visām iesaistītajām pusēm, lūdzam

1. Papildināt punktu ar jaunu, otro teikumu šādā redakcijā”: “[..] Atbilstību šajā punktā noteiktajiem trokšņa robežlielumiem  noteiktajai trokšņa novērtēšanas, mērīšanas un aprēķināšanas kārtībai.”
2. Papildināt punktu aiz vārdiem “spiediena līmenis” ar vārdiem šādā redakcijā: "vēja elektrostacijas darbības režīmā, kurā sasniegta nominālā jauda"
	Linda Austere

	5.
	Noteikumu projekts
7. Vēja elektrostaciju radītais summārais zemas frekvences trokšņa līmenis nedrīkst pārsniegt 20 dB (A), bet vēja elektrostaciju radītais zemas frekvences trokšņa līmenis pie nominālās jaudas nedrīkst pārsniegt 25 dB (A) novērtēšanas vietā.
	Priekšlikums
Nodrošinot tiesisko noteiktību un pienācīgu skaidrību par iesaistīto pušu pienākumiem, ierosinām papildināt noteikumu projekta anotāciju ar skaidrojumu par trokšņa līmeņa pie nominālās jaudas mērījumu metodoloģiju, tostarp nepārprotami norādot, vai atbilstības izvērtēšana tiek veikta, izmantojot trokšņa modelēšanas aprēķinus, faktiskos skaņas spiediena līmeņa mērījumus vai abu metožu kombināciju.
 
Piedāvātā redakcija
-
	Linda Austere

	6.
	Noteikumu projekts
13. Nekustamā īpašuma īpašnieks, kura nekustamais īpašums atrodas divu kilometru rādiusā no vēja elektrostacijas torņa ietekmējamā teritorijā, var jebkurā laikā organizēt neatkarīgas, attiecīgajā jomā akreditētas laboratorijas trokšņa rādītāja mērījumus ietekmējamā teritorijā un zemas frekvences trokšņa mērījumu veikšanu novērtēšanas vietā. Ar laboratorijas atzinumu šīs darbības ierosinātājs vēršas Veselības inspekcijā, kas konstatē šajos noteikumos norādīto trokšņa robežlielumu ievērošanu. Ja tiek konstatēts šajos noteikumos norādīto trokšņa robežlielumu pārsniegums, elektroenerģijas ražotājs sedz izdevumus, kas saistīti ar trokšņa mērījumiem. Ja trokšņa robežlielumu pārsniegums netiek konstatēts, izdevumus par trokšņa mērījumiem sedz šīs darbības ierosinātājs.
	Priekšlikums
Pašlaik 12. punkts paredz tikai elektroenerģijas ražotāja pienākumu segt mērījumu izmaksas pārkāpuma konstatēšanas gadījumā. Savukārt regulējums par izmaksu segšanu pārkāpuma nekonstatēšanas gadījumā nav regulēts. Vienlaikus 13. punktā šāds tiesiskais regulējums ir paredzēts abos gadījumos. Atšķirīga kārtība nav tikusi pamatota.
 
Piedāvātā redakcija
Papildināt 13. punktu ar jaunu teikumu šādā redakcijā:
"Ja šo noteikumu 6. un 7. punktā noteikto trokšņa robežlielumu pārsniegums netiek konstatēts, izdevumus, kas saistīti ar trokšņa mērījumiem, sedz iesnieguma iesniedzējs."
 
	Linda Austere

	7.
	Noteikumu projekts
21. Ja pēc vēja elektrostacijas nodošanas ekspluatācijā divu kilometru rādiusā no vēja elektrostacijas torņa ietekmējamā teritorijā tiek uzbūvēta un nodota ekspluatācijā jauna ēka, kas kvalificējama kā novērtēšanas vieta, attiecīgā būvvalde informē par šo faktu elektroenerģijas ražotāju un dienestu. Elektroenerģijas ražotājs 30 dienu laikā no informācijas saņemšanas nodrošina šo noteikumu 18. punktā noteiktās prasības ievērošanu jaunajā novērtēšanas vietā.
	Priekšlikums
Precizēt 21. punkta redakciju, skaidri sasaistot būvvaldes informēšanas pienākumu un elektroenerģijas ražotāja turpmākos pienākumus ar ēkas nodošanas ekspluatācijā faktu.
Piedāvātā redakcija novērš interpretācijas risku attiecībā uz pienākumu rašanās brīdi, aizstāj juridiski nenoteikto formulējumu "kvalificējama kā novērtēšanas vieta" ar atsauci uz noteikumos definēto terminu, kā arī precizē būvvaldes informēšanas pienākuma saturu.
 
Piedāvātā redakcija
Izteikt normu šādā redakcijā:
“21. Ja pēc vēja elektrostacijas nodošanas ekspluatācijā divu kilometru rādiusā no vēja elektrostacijas torņa ietekmējamajā teritorijā tiek uzbūvēta un nodota ekspluatācijā jauna ēka, kas atbilst novērtēšanas vietas definīcijai, attiecīgā būvvalde informē būvniecības ieceres ierosinātāju, ka divu kilometru rādiusā ir plānota vai darbojas vēja elektrostacija un ka tās ekspluatācija var radīt vizuālu ietekmi. Būvvalde par šādas ēkas nodošanu ekspluatācijā informē elektroenerģijas ražotāju un Dienestu. Elektroenerģijas ražotājs 30 darbdienu laikā pēc informācijas saņemšanas nodrošina šo noteikumu 18. punktā noteikto prasību ievērošanu jaunajā novērtēšanas vietā.”
	Linda Austere

	8.
	Noteikumu projekts
30. Dabas aizsardzības pārvalde reizi piecos gados veic kumulatīvās ietekmes novērtējumu uz vēja elektrostaciju darbības ietekmēto kritiski apdraudēto un stipri apdraudēto putnu sugu populācijām un izstrādā priekšlikumus ietekmes samazināšanai vai kompensēšanai, ja tādi nepieciešami. Ekspluatācijas perioda monitoringa programmā tiek ietverti skaitliski rādītāji, pie kuriem ietekme uz populāciju uzskatāma kā kritiska. Monitoringa rezultāti tiek publicēti Dabas aizsardzības pārvaldes tīmekļvietnē. Veicot jaunu vēja elektrostaciju ietekmes uz vidi novērtējumu, ņem vērā Dabas aizsardzības pārvaldes monitoringa rezultātus. Ja monitoringa rezultāti liecina, ka ir sasniegti monitoringa programmā noteiktie kritiskās ietekmes rādītāji vai pastāv būtiskas kumulatīvās ietekmes risks, ietekmes uz vidi novērtējumā nosaka papildu prasības ietekmes novēršanai, samazināšanai vai kompensēšanai.
	Priekšlikums
Lai nodrošinātu kvalitatīvu normas piemērošanu, būtiski precizēt operatora pienākumu apjomu datu ieguvē saistībā ar Dienesta noteiktiem pienākumiem.
Rosinām papildināt normu ar jaunu ceturto teikumu šādā redakcijā:
 
Piedāvātā redakcija
“Dabas aizsardzības pārvalde kumulatīvās ietekmes novērtējumu veic, izmantojot monitoringa datus, kas iegūti atbilstoši atzinumā, akcepta lēmumā vai tehniskajos noteikumos noteiktajām monitoringa prasībām.”
 
	Linda Austere

	9.
	Noteikumu projekts
38. Elektroenerģijas ražotājs, kura vēja elektrostacija nodota ekspluatācijā pirms šo noteikumu spēkā stāšanās un kuram nav noslēgts šo noteikumu 36. punktā minētais civiltiesiskās atbildības apdrošināšanas līgums, pirmo reizi to noslēdz trīs mēnešu laikā no šo noteikumu spēkā stāšanās dienas.
	Priekšlikums
Lai novērstu bažas par nomas tvērumu, rosinām formulēt precīzāk, skaidri attiecinot uz tiem ekspluatācijas speciālistiem, kuru darba pienākumu izpildei nepieciešams veikt darbus vēja elektrostacijā vai tās tehnoloģiskajās iekārtās.
Rosinām precizēt normu:
 
Piedāvātā redakcija
aizstāt pirmajā teikumā vārdus “vēja elektrostacijās” ar vārdiem “vēja elektrostaciju ekspluatācijā”.
 
	Linda Austere



